ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการบรรจุการเลื่อน การย้ายข้าราชการฝ่ายศาลปกครองให้ดำรงตำแหน่งพนักงานคดีปกครองพ.ศ.๒๕๔๔ อาศัยอำนาจตามความในมาตรา ๘๔ (๒)แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยการบรรจุ การเลื่อน การย้ายข้าราชการฝ่ายศาลปกครองให้ดำรงตำแหน่งพนักงานคดีปกครอง พ.ศ. ๒๕๔๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ข้าราชการฝ่ายศาลปกครองที่จะได้รับการบรรจุ การเลื่อนการย้ายให้ดำรงตำแหน่งพนักงานคดีปกครองระดับใดต้องเป็นข้าราชการฝ่ายศาลปกครองที่มีคุณสมบัติตรงตามหลักเกณฑ์การกำหนดคุณสมบัติของบุคคลที่ได้รับการแต่งตั้งเป็นพนักงานคดีปกครองระดับนั้นและต้องอยู่ในหลักเกณฑ์ที่กำหนดไว้ในระเบียบนี้ข้อ ๔การบรรจุบุคคลเข้ารับราชการเป็นข้าราชการฝ่ายศาลปกครองในตำแหน่งพนักงานคดีปกครองผู้นั้นต้องผ่านการสอบแข่งขันหรือสอบคัดเลือกหรือคัดเลือกเพื่อแต่งตั้งให้ดำรงตำแหน่งดังกล่าวทั้งนี้ ตามหลักเกณฑ์ที่สำนักงานศาลปกครองกำหนดข้อ ๕การเลื่อนผู้ดำรงตำแหน่งพนักงานคดีปกครองเพื่อแต่งตั้งให้ดำรงตำแหน่งในระดับที่สูงขึ้นให้เป็นไปตามหลักเกณฑ์ดังต่อไปนี้(๑) พนักงานคดีปกครอง ๓ที่จะได้รับการเลื่อนขึ้นแต่งตั้งให้ดำรงตำแหน่งพนักงานคดีปกครอง ๔ จะต้องดำรงตำแหน่งพนักงานคดีปกครอง๓ มาแล้วไม่น้อยกว่า ๒ ปีและจะต้องผ่านการประเมินความเหมาะสมของบุคคลและผ่านการประเมินผลการปฏิบัติงานทั้งนี้ ตามหลักเกณฑ์ที่สำนักงานศาลปกครองกำหนด(๒) พนักงานคดีปกครอง ๔ที่จะได้รับการเลื่อนขึ้นแต่งตั้งให้ดำรงตำแหน่งพนักงานคดีปกครอง ๕ ผู้นั้นจะต้อง(ก) ดำรงตำแหน่งพนักงานคดีปกครอง ๔มาแล้วไม่น้อยกว่า ๒ ปี และ(ข)ได้รับเงินเดือนไม่ต่ำกว่าขั้นต่ำของอันดับเงินเดือนสำหรับตำแหน่งระดับ ๕ และ(ค)ผ่านการประเมินความเหมาะสมของบุคคลและผ่านการประเมินผลงานทางวิชาการ ทั้งนี้ตามหลักเกณฑ์ที่สำนักงานศาลปกครองกำหนด(๓) พนักงานคดีปกครอง ๕ที่จะได้รับการเลื่อนขึ้นแต่งตั้งให้ดำรงตำแหน่งพนักงานคดีปกครอง ๖หรือพนักงานคดีปกครอง ๖ที่จะได้รับการเลื่อนขึ้นแต่งตั้งให้ดำรงตำแหน่งพนักงานคดีปกครอง ๗ ผู้นั้นจะต้อง(ก) ดำรงตำแหน่งพนักงานคดีปกครอง ๕หรือพนักงานคดีปกครอง ๖แล้วแต่กรณี มาแล้วไม่น้อยกว่า ๑ ปี และ(ข)ได้รับเงินเดือนในปีงบประมาณก่อนหน้าปีงบประมาณที่จะเลื่อนตำแหน่งไม่ต่ำกว่าขั้นสองของอันดับเงินเดือนสำหรับตำแหน่งระดับ๕ หรือระดับ ๖ แล้วแต่กรณี และ(ค)ผ่านการประเมินความเหมาะสมของบุคคลและผ่านการประเมินผลงานทางวิชาการ ทั้งนี้ตามหลักเกณฑ์ที่สำนักงานศาลปกครองกำหนด(๔) พนักงานคดีปกครอง ๗ที่จะได้รับการเลื่อนขึ้นแต่งตั้งให้ดำรงตำแหน่งพนักงานคดีปกครอง ๘(๔.๑)กรณีเลื่อนขึ้นแต่งตั้งให้ดำรงตำแหน่งพนักงานคดีปกครอง ๘ที่เป็นตำแหน่งสำหรับผู้ปฏิบัติงานที่มีประสบการณ์ ผู้นั้นจะต้อง(ก) ดำรงตำแหน่งพนักงานคดีปกครอง ๗มาแล้วไม่น้อยกว่า ๑ ปี และ(ข)ได้รับเงินเดือนในปีงบประมาณก่อนหน้าปีงบประมาณที่จะเลื่อนตำแหน่งไม่ต่ำกว่าขั้นสองของอันดับเงินเดือนสำหรับตำแหน่งระดับ๗ และ(ค)ผ่านการประเมินความเหมาะสมของบุคคลและผ่านการประเมินผลงาน ทางวิชาการ ทั้งนี้ตามหลักเกณฑ์ที่สำนักงานศาลปกครองกำหนด(๔.๒)กรณีเลื่อนขึ้นแต่งตั้งให้ดำรงตำแหน่งพนักงานคดีปกครอง ๘ที่เป็นตำแหน่งปฏิบัติงานลักษณะผู้บริหาร ผู้นั้นจะต้อง(ก) ดำรงตำแหน่งพนักงานคดีปกครอง ๗มาแล้วไม่น้อยกว่า ๑ ปี และ(ข) ได้รับเงินเดือนในปีงบประมาณก่อนหน้าปีงบประมาณที่จะเลื่อนตำแหน่งไม่ต่ำกว่าขั้นสองของอันดับเงินเดือนสำหรับตำแหน่งระดับ๗ และ(ค)ผ่านการประเมินความเหมาะสมของบุคคลและผ่านการประเมินผลการปฏิบัติงาน ทั้งนี้ตามหลักเกณฑ์ที่สำนักงานศาลปกครองกำหนด(๕) พนักงานคดีปกครอง ๘ ที่จะได้รับการเลื่อนขึ้นแต่งตั้งให้ดำรงตำแหน่งพนักงานคดีปกครอง๙(๕.๑)กรณีเลื่อนขึ้นแต่งตั้งให้ดำรงตำแหน่งพนักงานคดีปกครอง ๙ที่เป็นตำแหน่งประเภทเชี่ยวชาญเฉพาะ ผู้นั้นจะต้อง(ก) ดำรงตำแหน่งพนักงานคดีปกครอง ๘มาแล้วไม่น้อยกว่า ๑ ปี และ(ข) ได้รับเงินเดือนในปีงบประมาณก่อนหน้าปีงบประมาณที่จะเลื่อนตำแหน่งไม่ต่ำกว่าขั้นสองของอันดับเงินเดือนสำหรับตำแหน่งระดับ๘ และ(ค)ผ่านการประเมินความเหมาะสมของบุคคลและผ่านการประเมินผลงานทางวิชาการ ทั้งนี้ตามหลักเกณฑ์ที่สำนักงานศาลปกครองกำหนด(๕.๒) กรณีเลื่อนขึ้นแต่งตั้งให้ดำรงตำแหน่งพนักงานคดีปกครอง๙ ที่เป็นตำแหน่งประเภทบริหารระดับสูง ผู้นั้นจะต้อง(ก) ดำรงตำแหน่งพนักงานคดีปกครอง ๘มาแล้วไม่น้อยกว่า ๑ ปี และ(ข)ได้รับเงินเดือนในปีงบประมาณก่อนหน้าปีงบประมาณที่จะเลื่อนตำแหน่งไม่ต่ำกว่าขั้นสองของอันดับเงินเดือนสำหรับตำแหน่งระดับ๘ และ(ค)ผ่านการประเมินความเหมาะสมของบุคคลและผ่านการประเมินผลการปฏิบัติงาน ทั้งนี้ตามหลักเกณฑ์ที่สำนักงานศาลปกครองกำหนด(๖) พนักงานคดีปกครอง ๙ที่จะได้รับการเลื่อนขึ้นแต่งตั้งให้ดำรงตำแหน่งพนักงานคดีปกครอง ๑๐ประเภทเชี่ยวชาญเฉพาะ ผู้นั้นจะต้อง(ก) ดำรงตำแหน่งพนักงานคดีปกครอง ๙มาแล้วไม่น้อยกว่า ๑ ปี และ(ข)ผ่านการประเมินความเหมาะสมของบุคคลและผ่านการประเมินผลงานทางวิชาการ ทั้งนี้ตามหลักเกณฑ์ที่สำนักงานศาลปกครองกำหนดข้อ ๖การย้ายข้าราชการฝ่ายศาลปกครองผู้ดำรงตำแหน่งในสายงานอื่นเพื่อแต่งตั้งให้ดำรงตำแหน่งพนักงานคดีปกครอง ต้องเป็นไปตามหลักเกณฑ์ดังต่อไปนี้(๑)ต้องเป็นข้าราชการฝ่ายศาลปกครองที่ดำรงตำแหน่งในสายงานที่เริ่มต้นจากระดับ ๓และเป็นการย้ายเพื่อดำรงตำแหน่งพนักงานคดีปกครองในระดับเดียวกัน(๒) การย้ายข้าราชการฝ่ายศาลปกครองผู้ดำรงตำแหน่งระดับ ๓ หรือระดับ ๔เพื่อแต่งตั้งให้ดำรงตำแหน่งพนักงานคดีปกครอง ๓หรือพนักงานคดีปกครอง ๔ผู้นั้นต้องผ่านการสอบคัดเลือกตามหลักเกณฑ์ที่สำนักงานศาลปกครองกำหนด(๓) การย้ายข้าราชการฝ่ายศาลปกครองผู้ดำรงตำแหน่งระดับ ๕ ถึงระดับ ๘ เพื่อแต่งตั้งให้ดำรงตำแหน่งพนักงานคดีปกครองในระดับ๕ ถึงระดับ ๘ผู้นั้นจะต้องผ่านการสอบคัดเลือกตามหลักเกณฑ์ที่สำนักงานศาลปกครองกำหนดและผ่านการทดลองปฏิบัติงานด้านคดีปกครอง เป็นเวลาไม่น้อยกว่า ๖ เดือน(๔) การย้ายข้าราชการฝ่ายศาลปกครองผู้ดำรงตำแหน่งระดับ ๙ ให้ดำรงตำแหน่งพนักงานคดีปกครอง ๙(ก) กรณีย้ายไปดำรงตำแหน่งพนักงานคดีปกครอง ๙ประเภทบริหารระดับสูงผู้นั้นจะต้องผ่านการประเมินความเหมาะสมของบุคคลและผ่านการประเมินผลการปฏิบัติงาน ทั้งนี้ตามหลักเกณฑ์ที่สำนักงานศาลปกครองกำหนด(ข) กรณีย้ายไปดำรงตำแหน่งพนักงานคดีปกครอง ๙ประเภทเชี่ยวชาญเฉพาะ ผู้นั้นจะต้องผ่านการประเมินความเหมาะสมของบุคคลและผ่านการประเมินผลงานทางวิชาการทั้งนี้ ตามหลักเกณฑ์ที่สำนักงานศาลปกครองกำหนดข้อ ๗ การย้ายข้าราชการฝ่ายศาลปกครองซึ่งโอนมาจากส่วนราชการอื่น ให้ดำรงตำแหน่งพนักงานคดีปกครองนอกจากจะต้องปฏิบัติตามหลักเกณฑ์ ข้อ ๖ แล้ว ผู้นั้นจะต้องโอนมารับราชการในสำนักงานศาลปกครองมาแล้วเป็นเวลาไม่น้อยกว่า๑ ปีข้อ ๘[๒]การนับระยะเวลาการดำรงตำแหน่งพนักงานคดีปกครองของผู้ที่จะเลื่อนขึ้นแต่งตั้งให้ดำรงตำแหน่งพนักงานคดีปกครองในระดับที่สูงขึ้นตามข้อ๕ สำหรับผู้ที่บรรจุเข้ารับราชการเพื่อดำรงตำแหน่งพนักงานคดีปกครองตั้งแต่วันที่ระเบียบคณะกรรมการข้าราชการฝ่ายศาลปกครอง ว่าด้วยการบรรจุ การเลื่อนการย้ายข้าราชการฝ่ายศาลปกครองให้ดำรงตำแหน่งพนักงานคดีปกครอง พ.ศ. ๒๕๔๔มีผลใช้บังคับ แต่ยังไม่สามารถแต่งตั้งให้ดำรงตำแหน่งพนักงานคดีปกครองได้เนื่องจากยังไม่ผ่านการอบรมตามหลักสูตรพนักงานคดีปกครองที่สำนักงานศาลปกครองกำหนดหรือหลักสูตรกฎหมายมหาชนที่สำนักงานศาลปกครองรับรองให้นำระยะเวลาที่ปฏิบัติงานในสำนักงานศาลปกครองตั้งแต่วันที่บรรจุเข้ารับราชการในสำนักงานศาลปกครองจนถึงวันที่ผ่านการอบรมตามหลักสูตรพนักงานคดีปกครองที่สำนักงานศาลปกครองกำหนดหรือหลักสูตรกฎหมายมหาชนที่สำนักงานศาลปกครองรับรองมานับรวมเป็นระยะเวลาการดำรงตำแหน่งพนักงานคดีปกครองในการเลื่อนขึ้นแต่งตั้งให้ดำรงตำแหน่งพนักงานคดีปกครองในระดับที่สูงขึ้นได้การนับระยะเวลาการดำรงตำแหน่งพนักงานคดีปกครองของผู้ที่จะเลื่อนขึ้นแต่งตั้งให้ดำรงตำแหน่งพนักงานคดีปกครองในระดับที่สูงขึ้นตามข้อ๕สำหรับข้าราชการที่สำนักงานศาลปกครองรับโอนมาดำรงตำแหน่งพนักงานคดีปกครองระดับต่างๆตั้งแต่วันที่ระเบียบคณะกรรมการข้าราชการฝ่ายศาลปกครอง ว่าด้วยการบรรจุ การเลื่อนการย้ายข้าราชการฝ่ายศาลปกครองให้ดำรงตำแหน่งพนักงานคดีปกครอง พ.ศ. ๒๕๔๔มีผลใช้บังคับ แต่ยังไม่สามารถแต่งตั้งให้ดำรงตำแหน่งพนักงานคดีปกครองได้เนื่องจากยังไม่ผ่านการอบรมตามหลักสูตรพนักงานคดีปกครองที่สำนักงานศาลปกครองกำหนดหรือหลักสูตรกฎหมายมหาชนที่สำนักงานศาลปกครองรับรองให้นำระยะเวลาที่ปฏิบัติงานในสำนักงานศาลปกครองตั้งแต่วันที่มารายงานตัวปฏิบัติงานในสำนักงานศาลปกครองจนถึงวันที่ผ่านการอบรมตามหลักสูตรพนักงานคดีปกครองที่สำนักงานศาลปกครองกำหนดหรือหลักสูตรกฎหมายมหาชนที่สำนักงานศาลปกครองรับรองมานับรวมเป็นระยะเวลาการดำรงตำแหน่งพนักงานคดีปกครองในการเลื่อนขึ้นแต่งตั้งให้ดำรงตำแหน่งพนักงานคดีปกครองในระดับที่สูงขึ้นได้การนับระยะเวลาการดำรงตำแหน่งพนักงานคดีปกครองของผู้ที่จะเลื่อนขึ้นแต่งตั้งให้ดำรงตำแหน่งพนักงานคดีปกครองในระดับที่สูงขึ้นตามข้อ๕ สำหรับข้าราชการฝ่ายศาลปกครองที่ย้ายเปลี่ยนสายงานมาดำรงตำแหน่งพนักงานคดีปกครองระดับต่างๆไม่ว่าก่อนหรือหลังวันที่ระเบียบคณะกรรมการข้าราชการฝ่ายศาลปกครอง ว่าด้วยการบรรจุการเลื่อน การย้ายข้าราชการฝ่ายศาลปกครอง ให้ดำรงตำแหน่งพนักงานคดีปกครอง พ.ศ.๒๕๔๔ มีผลใช้บังคับ ให้นำระยะเวลาตั้งแต่วันที่ปฏิบัติงานในตำแหน่งด้านงานธุรการศาลหรือด้านอื่นที่กำหนดให้เป็นงานในตำแหน่งพนักงานคดีปกครองจนถึงวันที่ผ่านการอบรมตามหลักสูตรพนักงานคดีปกครองที่สำนักงานศาลปกครองกำหนดหรือหลักสูตรกฎหมายมหาชนที่สำนักงานศาลปกครองรับรองมานับรวมเป็นระยะเวลาในการดำรงตำแหน่งพนักงานคดีปกครองในการเลื่อนขึ้นแต่งตั้งให้ดำรงตำแหน่งพนักงานคดีปกครองในระดับสูงขึ้นได้ทั้งนี้ไม่ก่อนวันที่ได้รับการปรับปรุงการกำหนดตำแหน่งของข้าราชการฝ่ายศาลปกครองนั้นให้เป็นตำแหน่งพนักงานคดีปกครองข้อ ๙ให้เลขาธิการสำนักงานศาลปกครองเป็นผู้รักษาการตามระเบียบนี้และให้มีอำนาจออกหลักเกณฑ์และวิธีการเพื่อประโยชน์ในการปฏิบัติตามระเบียบนี้ประกาศณ วันที่ ๗ พฤศจิกายน พ.ศ. ๒๕๔๔อักขราทรจุฬารัตนประธานศาลปกครองสูงสุดประธานกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการบรรจุ การเลื่อน การย้ายข้าราชการฝ่ายศาลปกครองให้ดำรงตำแหน่งพนักงานคดีปกครอง (ฉบับที่ ๒) พ.ศ. ๒๕๔๖[๓]อัมพิกา/แก้ไข๓๐/๔/๒๕๔๕Aหทัยภัทร/ผู้จัดทำ๒๓/๓/๒๕๕๐[๑]ราชกิจจานุเบกษา เล่ม ๑๑๘/ตอนที่ ๑๐๕ ก/หน้า ๑๓/๑๔ พฤศจิกายน ๒๕๔๔[๒] ข้อ๘ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยการบรรจุการเลื่อน การย้ายข้าราชการฝ่ายศาลปกครอง ให้ดำรงตำแหน่งพนักงานคดีปกครอง (ฉบับที่๒) พ.ศ. ๒๕๔๖[๓]ราชกิจจานุเบกษา เล่ม ๑๒๐/ตอนที่ ๓๙ ก/หน้า ๓/๘ พฤษภาคม ๒๕๔๖